நியூயார்க்: தென்கொரியாவில் உள்ள அமெரிக்க படைகளை திரும்ப பெறுவது குறித்து வடகொரியா அதிபர் கிங் ஜாங் உன்னுடன் தான் விவாதிக்கவில்லை என்று அமெரிக்க அதிபர் டிரம்ப் கூறியுள்ளார். சிங்கப்பூரில் நேற்று முன்தினம் வடகொரியா அதிபரை சந்தித்து பேசிய அவர் அமெரிக்கா திரும்பிவிட்டார். அங்கு அதிபர் டிரம்ப் அளித்த பேட்டியில் தென்கொரியாவில் போர் பயிற்சிகளை நிறுத்தபோவதாக குறிப்பிட்டார். மேலும் பயிற்சிக்காக விமானங்கள் பறப்பதும், மலைப்பகுதிகளில் குண்டு போடுவதும் போன்ற நடவடிக்கைகள் மூலம் வீண் செலவு ஏற்படுவதாகவும் குறிப்பிட்டார்.